
    Nemrégiben ellátogattunk az osztállyal a  Marosvásárhelyi kultúrpalotába .Már kívülről is lenyűgözött az épület látványa: díszes homlokzata, színes mozaikjai és a tetőn látható Zsolnay-cserepek mind a óriási pozitív benyomást okozzott. Ahogy beléptem az épületbe, azonnal éreztem, hogy ez nemcsak egy múzeum, hanem egy igazi művészeti kincs.

    A belső terek gazdagon díszítettek. A Tükörterem különösen magával ragadott: a falakat hatalmas tükrök borítják, a mennyezetről csillárok lógnak, a fényt pedig színes üvegablakok engedik be, amelyek erdélyi városokat és magyar népi jeleneteket ábrázolnak.

  A festménytár is nagyon érdekes volt. Itt láthattam több híres magyar festő 

munkáját, például Munkácsy Mihály, Szinyei Merse Pál és Grünwald Béla alkotásait. Különösen tetszettek a 19. századi tájképek és portrék. A festmények közül leginkább Munkácsy egyik drámai jelenetet ábrázoló képe fogott meg, mert érezni lehetett rajta az érzelmek mélységét.

   A tárlat végén megálltam egy pillanatra, és megpróbáltam magamba szívni az egész hely hangulatát. Úgy éreztem, hogy a Kultúrpalota nemcsak a múlt emlékeit őrzi, hanem ma is élő része Marosvásárhelynek

  Mindenkinek is ajánlom ennek a csodálatos helynek a meglátogatását hiszen nem csak festmények, hanem antik könyvek, és az építészetet is megtalálhatóak így mindenkinek is  a kedvére válhat.
